CELEX: 31984D0402
Language: el
Date: 1984-07-13 00:00:00
Title: 84/402/ΕΟΚ: Απόφαση της Επιτροπής της 13ης Ιουλίου 1984 σχετικά με την εφαρμογή της μεταρρύθμισης των γεωργικών διαρθρώσεων στη Δανία σύμφωνα με την οδηγία 72/159/ΕΟΚ του Συμβουλίου (Το κείμενο στη δανική γλώσσα είναι το μόνο αυθεντικό)

Avis juridique important

|

31984D0402

84/402/ΕΟΚ: Απόφαση της Επιτροπής της 13ης Ιουλίου 1984 σχετικά με την εφαρμογή της μεταρρύθμισης των γεωργικών διαρθρώσεων στη Δανία σύμφωνα με την οδηγία 72/159/ΕΟΚ του Συμβουλίου (Το κείμενο στη δανική γλώσσα είναι το μόνο αυθεντικό)  

Επίσημη Εφημερίδα αριθ. L 213 της 09/08/1984 σ. 0041 - 0041

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Ιουλίου 1984  σχετικά με την εφαρμογή της μεταρρύθμισης των γεωργικών διαρθρώσεων στη Δανία σύμφωνα με την οδηγία 72/159/ΕΟΚ του Συμβουλίου  (Το κείμενο στη δανική γλώσσα ειναι το μόνο αυθεντικό)  (84/402/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 84/140/ΕΟΚ (2), και ιδίως το άρθρο 18 παράγραφος 3,  Εκτιμώντας:  ότι η δανική κυβέρνηση ανακοίνωσε, στις 29 Μαΐου 1984, σύμφωνα με το άρθρο 17 παράγραφος 4 της οδηγίας 72/159/ΕΟΚ, το διάταγμα αριθ. 146 του Υπουργείου Γεωργίας της 5ης Απριλίου 1984 που τροποποιεί το διάταγμα σχετικά με τη χορήγηση επιδόματος για την ενθάρρυνση της τήρησης λογιστικών βιβλίων στις γεωργικές εκμεταλλεύσεις·  ότι, δυνάμει του άρθρου 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει αν, λαμβανομένης υπόψη της προαναφερόμενης ανακοίνωσης, οι διατάξεις που εφαρμόζονται σήμερα στη Δανία και αφορούν την εφαρμογή της οδηγίας 72/159/ΕΟΚ εξακολουθούν να πληρούν τις προϋποθέσεις για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ·  ότι η εν λόγω ανακοίνωση ανταποκρίνεται στους όρους της οδηγίας 72/159/ΕΟΚ·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τα δημοσιονομικά θέματα·  ότι τα μέτρα που προβέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που ισχύουν στη Δανία και αφορούν την εφαρμογή της οδηγίας 72/159/ΕΟΚ εξακολουθούν, λαμβανομένου υπόψη του διατάγματος αριθ. 146 του Υπουργείου Γεωργίας της 5ης Απριλίου 1984, που ανακοινώθηκε από τη δανική κυβέρνηση στις 29 Μαΐου 1984, να πληρούν τις προϋποθέσεις για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ.  Άρθρο 2  Η παρούσα απόφαση απευθύνεται στο Βασίλειο της Δανίας.  Βρυξέλλες, 13 Ιουλίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 72 της 15. 3. 1984, σ. 24.